ນັກວິສະວະກອນ ແລະຜູ້ຊ່ຽວງຊານ ເຂື່ອນໄຟຟ້າ ສະຫະລັດ ຝຶກອົບຮົມ ເຈົ້າໜ້າທີ່ລາວ
ບັນດານັກວິສະວະກອນ ແລະນັກຊ່ຽວຊານ ດ້ານຄວາມປອດໄພ ເຂື່ອນໄຟຟ້າ ຂອງສະຫະລັດ ເດີນທາງມາ ສປປ ລາວ ເພື່ອຝຶກອົບຮົມ ເຈົ້າໜ້າທີ່ລາວ.
ບັນດານັກວິສະວະກອນ ແລະ ນັກຊ່ຽວຊານດ້ານຄວາມປອດ ໄພຂອງເຂື່ອນໄຟຟ້າຂອງສະຫະລັດໄດ້ເດີນທາງມາ ສປປ ລາວ ໃນລະຫວ່າງ ວັນທີ 18 ຫາ 22 ມັງກອນເພື່ອເປີດການ ຝຶກອົບຮົບໃຫ້ແກ່ວິສະວະກອນແລະນັກວິຊາ ການຈາກກະ ຊວງພະລັງງານ ແລະ ບໍ່ແຮ່ ແລະວິສະຫະກິດໄຟຟ້າລາວ ອີງຕາມລາຍງານເຟສບຸກຂອງສະຖານທູດສະຫະລັດ ທີ່ ນະຄອນວຽງຈັນ ພວກນັກວິສະວະກອນ ແລະ ຊ່ຽວຊານດ້ານຄວາມປອດໄພຂອງເຂື່ອນໄຟຟ້າ ສະຫະລັດ ແມ່ນມາຈາກສູນຄຸ້ມຄອງຄວາມສ່ຽງ ສະຖາບັນຊັບພະຍາກອນນ້ຳພາຍໃຕ້ໜ່ວຍງານ ຊ່າງແສງຂອງກອງທັບບົກ ແລະກະຊວງຊັບພະຍາກອນທຳມະຊາດຂອງສະຫະລັດ ຈະ ຈັດການຝຶກອົບຮົມຢູ່ນະຄອນຫລວງວຽງຈັນ ແລະ ທ່າລາດກ່ຽວກັບຫົວຂໍ້ການກວດສອບ ຄວາມປອດໄພຂອງເຂື່ອນໄຟຟ້າແລະການຕິດຕາມໄພອັນຕະລາຍທາງດ້ານອຸທົກກະ ສາດແລະແຜ່ນດິນໄຫວ ແລະໄພພິ ບັດທີ່ອາດເກີດຂຶ້ນກັບເຂື່ອນໂດຍຜ່ານການໃຫ້ທຶນ ຊ່ວຍເຫລືອຈາກລັດຖະບານສະຫະລັດແກ່ໂຄງການພື້ນຖານໂຄງລ່າງແບບທັນສະໄໝ ຫຼື SIM ກະຊວງພະລັງງານແລະບໍ່ແຮ່ໄດ້ຮຽກຮ້ອງໃຫ້ມີການຝຶກອົບຮົມເນື່ອງຈາກວ່າ ປະເທດລາວໄດ້ມີແຜນການກໍ່ສ້າງເຂື່ອນໄຟຟ້າຫລາຍແຫ່ງ ໃນທົ່ວປະເທດ ລວມທັງ ຄວາມຮຽກຮ້ອງໃຫ້ມີໂຄງການທີ່ມີຄຸນນະພາບເພື່ອຫລຸດຜ່ອນຜົນກະທົບທາງລົບຕໍ່ ສະພາບແວດລ້ອມ ໃນໄລຍະຕົ້ນປີນີ້ ຕົວແທນຈາກໜ່ວຍງານຊ່າງແສງຂອງກອງທັບບົກ ແລະກະ ຊວງຊັບ ພະຍາກອນທຳມະຊາດຂອງສະຫະລັດ ໄດ້ຈັດການຝຶກອົບຮົມໃນຫົວຂໍ້ກ່ຽວກັບການຫລັ່ງ ໄຫລຂອງຕະກອນ ນອກຈາກນັ້ນ ຍັງມີການຝຶກອົບຮົມອີກສອງຄັ້ງໃນຫົວຂໍ້ຄວາມປອດ ໄພຂອງເຂື່ອນໄຟຟ້າ ແລະການວິເຄາະຄວາມສ່ຽງຕ່າງໆທີ່ອາດເກີດຂຶ້ນ ແລະຈະມີການ ຝຶກອົບຮົມ ກ່ຽວກັບການຫລັ່ງໄຫລຂອງ ຕະກອນຂັ້ນສູງ ທີ່ຈະຈັດຂຶ້ນໃນລະຫວ່າງ ວັນທີ 1 ຫາ 12 ກຸມພາ 2016 ນີ້ Feb 1-12, 2016